De Havilland DH 80 Puss Moth

de Havilland D H 80 senere DH 80A var et tre-serters privatfly, en høyvinget endekker tegnet og bygget av de Havilland Aircraft Company mellom 1929 og 1933. Det holdt en fart nær opp til  200 km/h  og var således et av de fremste privatfly for sin tid.

Utviklingen av flyet
Da prototypen av DH 80 fløy første gang i september 1929 hadde ennå ikke flyet fått sitt navn. Det var konstruert med tanke på det blomstrende private marked på De britiske øyer som nå etterhvert bokstavelig talt hadde fått luft under vingene. Det var strømlinjeformet, bygget helt av tre, spanter med finerkledning, og det var utstyrt med den nye de Havilland Gipsy III inverted rekkemotor  som gav uhindret sikt forover, i motsetning til den tidligere Gipsy II hvor sylindertoppen stengte for pilotens utsikt fremover.

Etter at prototypen var testet, ble flyets konstruksjon endret slik at flykroppen nå ble bygget opp av stålrør og kledd med duk. Den fikk nå betegnelsen DH.80A Puss Moth.  Det første flyet som ble produsert fløy i mars 1930  og sendt på en salgsturne til Australia og New Zealand 

de Havilland fikk god respons på salgsfremstøtet, og snart ble ordreboken fylt opp. Etter tre års produksjon var det blitt bygget 259 i England og ytterligere 25 hos de Havilland Canada. Det fleste ble utstyrt med 130 hk  de Havilland Gipsy Major, en moter som gav  en noe bedre ytelse enn Gipsy III.

De fleste DH.80A ble benyttet som privatfly, selv om mange også ble benyttet av kommersielle aktører, både som passasjer- og postfly. Normalt var det plass til to passasjerer, dog meg en meget trang benplass.

de Havilland gikk nå over til å bygge DH.85 Leopard Moth som en erstatter for Puss Moth. Dette hadde skrog av tre og var både billigere å bygge, det var lettere, og fikk en noe bedre ytelse ut av den samme Major motor.

Under andre verdenskrig ble alle privatefly rekvirert for RAF og tatt i bruk som kommunikasjons- sambandsfly, eller treningsfly.

Rekordflyvninger
Flytypen ble brukt i en serie flyvninger for å sette nye rekorder, både hastighet, distanse og til førstegangsflyvninger som var en vanlig utfordring for flyvere  tidlig på 1930-tallet.
Tidlig i 1931 gjennomførte Nevill Vintcent den første flyvning mellom England og Ceylon i G-AAXJ. 
 I juli – august 1931 foretok Amy Johnson en åtte dagers soloflyvning til Tokyo med G-AAZI Jason II.
 Sent 1931 foretok den australske flyveren  Bert Hinkler en serie med viktige førstegangs flyvninger med en kanadisk bygget Puss Motht CF-APK  inklusive  New York-Jamaica, Jamaica til Venezuela, og en  22 timer lang flyvning over Sør-Atlanteren fra vest til øst
 Den mest berømte av disse Puss Moth-flyvningene var  Jim Mollisons G-ABXY The Heart's Content som omfatte første øst-vest over Atlanterhavet i august 1932 og den første øst til vest over Sør-Atlanteren  fra Lympne til Natal, Brasil i februar 1933.  
 Amy Johnson gjorde en ny rekordflyvning  mellom England og  Cape Town denne gang med  G-ACAB Desert Cloud i 1932.

Varianter
 de Havilland DH 80 : Prototype, 120 h.p. Gipsy III motor.
 de Havilland DH 80A Puss Moth : To – tre seters lett sportsfly, de fleste med 120 H/k. Gipsy Major motor.

Militære operatører

Royal New Zealand Air Force

Spanish Republican Air Force

Royal Air Force

Tekniske data

Eksterne lenker
 The de Havilland Moth Club
 Mer om Puss Moth

De Havilland-luftfartøy
Sportsfly
Enmotors propelldrevne luftfartøy